Diari Oficial de la Generalitat Valenciana


Sumari del DOGV 9206, del 02-11-2021 (2021/10401)

Informació pública de l'emissió de l'informe ambiental i territorial estratègic de la modificació del Pla parcial del sector 15 que afecta el sòl dotacional hospitalari.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10844


Data del document
:   16-09-2021

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de l'emissió de l'informe ambiental i territorial estratègic de la modificació del Pla parcial del sector 15 que afecta el sòl dotacional hospitalari. [2021/10062]  
La Junta de Govern Local, actuant en funcions d'òrgan ambiental municipal, va adoptar, a proposta de la Comissió Ambiental i Territorial, un acord d'aprovació de l'informe ambiental i territorial de la modificació puntual del Pla parcial del sector 15 que afecta el sòl dotacional hospitalari. Expedient 2020/5480.  
Vist el document inicial estratègic de la modificació del planejament que es tramita en l'expedient 2020/5480 i tenint en compte:  
  
  
I. Objecte  
És objecte de la modificació del planejament que afecta el sòl dotacional públic del Pla parcial del sector 15 canviar els usos dotacionals de la part sud de la parcel·la dotacional sanitària de 6.826,52 m² puix que la porció nord de la parcel·la ja va ser objecte de cessió en favor de la Conselleria de Sanitat i sobre aquesta (3.126 m²) es construirà un centre sanitari. Es pretén amb la modificació plantejada atribuir l'ús dotacional múltiple (PQM) a aquesta superfície de 6.826,52 m², en la forma que es defineix en l'annex del DL 1/2021 de 18 de juny.  
  
  
II. Legislació aplicable i planejament vigent  
L'avaluació ambiental és l'instrument de prevenció que permet integrar els aspectes ambientals en la presa de decisions que garantisquen una adequada prevenció dels impactes ambientals concrets que es puguen generar, al mateix temps que estableix mecanisme de correcció o compensació.  
Aquesta obligatòria avaluació de les repercussions de determinats plans i programes en el medi ambient es va establir per la Directiva 2001/42/CE del Parlament Europeu i del Consell, de 27 de juny de 2001; i la seua transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en el Decret legislatiu 1/2021, de 18 de juny, d'ordenació del territori, urbanisme i paisatge, que regula una tramitació ambiental i urbanística unificada, distingint dos tipus de procediments, ordinari i simplificat, d'avaluació ambiental i territorial estratègica, sent l'òrgan ambiental i territorial qui resoldrà sobre aquests casos tenint en consideració els criteris de l'annex VIII d'aquesta Llei.  
El planejament vigent es conforma pel Pla general d'ordenació urbana definitivament aprovat per la Comissió Territorial d'Urbanisme amb data 30 de novembre de 1982 i el Pla parcial del sector 15 definitivament aprovat per la Comissió Territorial d'Urbanisme amb data 1 de juny de 1999.  
  
III. Tramitació i òrgan competent  
El document inicial estratègic objecte de l'avaluació ambiental, s'ha tramitat conforme a les previsions dels articles 52 i 53 del Decret legislatiu 1/2021.  
S'ha emés informes tècnic i jurídic, de dates 26 d'octubre de 2020 i 16 de març de 2021, respectivament.  
S'han elevat consultes prèvies a la Conselleria de Sanitat Universal i Salut Pública, Direcció General del Medi natural i Avaluació Ambiental.  
  
Dels informes tècnics i jurídics emesos així com de la contestació a la Consulta per part de la Direcció General d'Urbanisme es desprén que la proposta de modificació s'ajusta a les determinacions de l'article 41 del DL 1/2021, de 18 de juny, no incideix sobre aspectes de l'ordenació estructural sinó que afecta, exclusivament a l'ordenació detallada del sòl urbà, sent l'Ajuntament l'òrgan ambiental i territorial estratègic i, d'igual forma, l'òrgan substantiu competent per a l'aprovació definitiva de la modificació de planejament.  
  
Per delegació de l'Ajuntament Ple, en sessió de data 27 d'abril de 2017, es va designar a la Junta de Govern Local com a òrgan ambiental municipal, competent per a l'aprovació del corresponent informe ambiental, previ informe i estudi per part de la Comissió d'Avaluació Ambiental i Territorial de l'Ajuntament.  
  
IV. Valoració efectes sobre el medi ambient  
De la documentació presentada i estudiada i dels informes presents en l'expedient, es desprén que la modificació de planejament manca d'efectes significatius sobre el medi ambient i el territori, no afectant l'ús dominant en la zonificació urbanística, per la qual cosa s'entén procedent la tramitació de l'avaluació ambiental i territorial estratègica simplificada.  
  
Per tot això, la Junta de Govern Local, en qualitat d'òrgan ambiental municipal, i de conformitat amb la proposta i dictamen emés, aprova el següent informe ambiental:  
  
Primer. Emetre informe ambiental i territorial estratègic de la modificació del Pla parcial del sector 15 que afecta el canvi de qualificació de l'ús dotacional públic de la superfície de sòl sanitari de 6838 m² per a passar a ser sòl dotacional múltiple (PQM), i es resol l'avaluació ambiental pel procediment simplificat per considerar que la modificació de planejament no té efectes significatius sobre el medi ambient i el territori, d'acord amb els informes emesos i la proposta de la Comissió d'Avaluació Ambiental de l'Ajuntament d'Oliva.  
  
  
Segon. Donar compte del present acord a l'Ajuntament ple, com a òrgan substantiu, amb indicació de la procedència de prosseguir la tramitació de la modificació de planejament conforme amb el que es disposa en l'article 61 del DL 1/2001.  
  
Tercer. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV no s'ha aprovat el document avaluat en termini màxim de quatre anys des de la publicació.  
  
Quart. Notificar-ho als interessats, fent constar que contra la present resolució no es pot interposar cap recurs, sense perjudici dels que, si escau, pertoquen contra l'acte que aprove la modificació de l'instrument de planejament en tramitació.  
  
Oliva, 16 de setembre de 2021.- El regidor delegat de Planejament Urbanístic: Miguel Monzonís Sallemi.